Մարկ Դակասկոս

Մարկ Ալան Դակասկոս (անգլ.՝ Mark Alan Dacascos , փետրվարի 26, 1964(1964-02-26), Հոնոլուլու, ԱՄՆ), ամերիկացի դերասան և մարտարվեստի վարպետ։ 7-ից 18 տարեկանների կարատեի և քունգ-ֆուի տարբեր ոճերի մրցաշարերի բազմակի հաղթող։ Հանդիսատեսին հայտնի է «Շանհայան կապավորը», «Օրորոցից մինչև գերեզման», «Լացող մարդասպանը», «Գայլերի եղբայրություն» և «Միայն ամենաուժեղը» ֆիլմերից։


== Կենսագրություն ==
Մարկ Ալան Դակասկոսը ծնվել է 1964 թվականի փետրվարի 26-ին Հավայիում, ԱՄՆ։ Մարկի երակներում հոսում են մի քանի արյուններ՝ չինական, ֆիլիպինյան, իսպանական, ճապոնական և իռլանդական։ Մարտական արվեստների ուսուցիչ հայրը՝ Էլ Դակասկոսը (Ալբերտ Ժոզեֆ Դակասկոս) դարձել է Մարկի առաջին շիֆուն (մարտարվեստի ուսուցիչ)։ Մարկի մայրը՝ Մորիկո Մաքվեյը, եղել է Էլի աշակերտուհին։ Մարկի երկրորդ շիֆուն դարձել է նրա «երկրորդ մայրը»` Մալիյա Բարնալը։ Նա եղել է ԱՄՆ-ի լավագույն մարտիկների տասնյակի մեջ և հինգ տարիների ընթացքում եղել է կանանց մեջ մարտարվեստում առաջինը։ Ինչպես նաև եղել է առաջին կինը, ով հայտնվել է հայտնի «Սև գոտի» («Black Belt» magazine) ամսագրի շապիկին։
Էլ Դակասկոսն ստեղծել է սեփական «Wun hop kuen do» ոճը քունգ-ֆուում, որն իր վրա կրել է չինական և ֆիլիպինյան դպրոցների ազդեցությունները։ Այն Kajukenbo (Կարատե (Karate)), Ձյուդոյի (Judo), Կեմպոյի (Kenpo) և չինական ու արևմտյան բոքսի (Boxing) բռնցքամարտի ոճերի համադրություն է, որը տարածվել է Հավայիում։ Էլ Դակասկոսը դասավանդում է իր ոճը Պորտլենդ քաղաքում՝ ԱՄՆ, Օրեգոն նահանգ։


== Մարտարվեստի ուղին ==
Ծննդյան օրվանից Մարկին շրջապատել են մարտարվեստները, և դա չէր կարող չանդրադառնալ նրա կյանքի վրա։ Մարկը մարտարվեստի առաջին մրցաշարը հաղթել է 9 տարեկանում։
17 տարեկանում Մարկը մեկնել է Թայվան` Muo-Hui Shen շիֆուի մոտ սովորելու, ով այն ժամանակ սովորեցնում էր Ցին-նա և Շուայցզյաո (չինական ձյուդո) ոճերը, որոնց մեջ մարտի ժամանակ օգտագործվում է հակառակորդի հագուստը։ Զուգահեռաբար Մարկը շարունակում էր մասնակցել մրցաշարերին և ցուցադրական ելույթներին։
Նույն ձևով Մարկը դարձել է պրոֆեսոր Jiang Hao-Quan-ի ուսանողը, ով ուսուցանում էր Շաոլինի տարբեր ոճեր, ինչպես` Chin Na, Shui Jao և Թայ չի (Թայ ցզի)։
Ավելի ուշ Մարկը սկսել է Կապոեյրո ուսանել Ամեն Սանտոյի (Amen Santo) մոտ, ով խաղում է նրա ուսուցչի դերը «Միայն ուժեղագույնները» ֆիլմում։

Մարտական արվեստները «...միշտ եղել են իմ կյանքի մի մասը»,- ասում է Մարկը։ «Եվ ես ջանասիրաբար կաշխատեմ, որպեսզի շարունակեմ կատարելագործվել։ Եղել են ժամանակներ, երբ ես «դոփում էի տեղում», մի քանի անգամ եղել են պահեր, երբ ինձ անհրաժեշտ էր շունչ քաշել, և ես զբաղվել եմ այլ գործերով։ Բայց, եթե ազնիվ լինեմ, ես երբեք չեմ մտածել մարտարվեստը ընդհանրապես թողնելու մասին։ Ես երջանկություն եմ ունեցել ունենալ երեք ծնողներ, որոնցից երկուսը, իմ համեստ կարծիքով, հրաշալի մարտիկներ են (Էլ Դակասկոս և Մալիյա Բերնալ)։ Ես կցանկանայի երբևէ սովորեցնել ուրիշներին այն ամենը, ինչ նրանք սովորեցրել են ինձ։ Վաղ մանկությունից լինելով նրանց աշակերտը` ես հասկացել եմ, թե ինչ է ծանր աշխատանքը. դա ինձ պատրաստել է դերասանի մասնագիտության համար։ Մտավոր և հոգևոր ասպեկտները օգնել են ինձ նույնքան, որքան ֆիզիկական ուսումը։ Ես կարծում եմ` դրանք նույնիսկ ավելի կարևոր են եղել։ Շնորհակալ եմ հայրիկ և մայրիկ»։


=== Սպորտային մրցանակներ ===
Մարկն մրցաշարերի սկսել է մասնակցել 7 տարեկանից։ 18 տարեկանում նա մասնակցել է Եվրոպայի և Միացյալ Նահանգների ավելի քան 200 մրցաշարերի։ Դրանցից մի քանիսն են.

1973 - Long Beach InternationalsԱռաջին տեղ - Pee Wee Division

1980 - Կարատեի համբուրգյան առաջնությունԱռաջին տեղ - Junior Division

1982 - Քունգ-ֆուի և կարատեի եվրոպական առաջնությունԱռաջին տեղ - Թեթև քաշ - Brown Belt Division

1982 - Քունգ-ֆուի և կարատեի իտալական առաջնությունԱռաջին տեղ - Թեթև քաշ - Brown Belt Division

1982 - Կարատեի համբուրգյան առաջնությունԱռաջին տեղ - Junior Division


== Ֆիլմագրություն ==


=== Դերակատարումներ ===


== Ծանոթագրություններ ==